	Europos Parlamentas
2024-2029
	[image: EP logo RGB_Mute]



PRIIMTI TEKSTAI

[bookmark: TANumber]P10_TA(2025)0049
[bookmark: title]Makrofinansinė parama Egiptui
[bookmark: DocNumber]
[bookmark: Commission]Tarptautinės prekybos komitetas
[bookmark: PE]PE765.300
[bookmark: Sujet][bookmark: References]2025 m. balandžio 1 d. priimti Europos Parlamento pakeitimai dėl pasiūlymo dėl Europos Parlamento ir Tarybos sprendimo dėl makrofinansinės paramos Egipto Arabų Respublikai suteikimo (COM(2024)0461 – C10-0009/2024 – 2024/0071(COD))[footnoteRef:1] [1:  	Klausimas buvo grąžintas atsakingam komitetui, kad būtų vedamos tarpinstitucinės derybos pagal Darbo tvarkos taisyklių 60 straipsnio 4 dalies ketvirtą pastraipą (A10-0037/2025).] 

(Įprasta teisėkūros procedūra: pirmasis svarstymas)
Pakeitimas		1
Pasiūlymas dėl sprendimo
1 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(1a)	šis sprendimas turi įtakos Sąjungos biudžetui. Todėl Europos Parlamento Biudžeto komitetas patvirtino biudžetinį vertinimą, kuris yra neatskiriama Parlamento derybų įgaliojimų dalis;



Pakeitimas		2
Pasiūlymas dėl sprendimo
2 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(2a)	2024 m. kovo 17 d. Egiptas ir Europos Sąjunga kartu nusprendė savo santykius paversti strategine ir visapusiška partneryste, grindžiama lygiateisiškumo, abipusės pagarbos ir pasitikėjimo vertybėmis, kad sustiprintų bendrą stabilumą, taiką ir klestėjimą;



Pakeitimai		3 ir 39

Pasiūlymas dėl sprendimo
3 konstatuojamoji dalis
	

	Komisijos siūlomas tekstas
	Pakeitimas

	(3)	pagal partnerystės prioritetus ES ir Egiptas yra įsipareigoję užtikrinti atskaitomybę, teisinę valstybę, visapusišką pagarbą žmogaus teisėms, pagrindines laisves, demokratijos skatinimą, lyčių lygybę ir lygias galimybes, kaip konstitucines visų savo piliečių teises. Šiais įsipareigojimais prisidedama prie partnerystės plėtojimo pažangos ir Egipto darnaus vystymosi bei stabilumo. Aktyvesnis ir konstruktyvus pastarojo meto ES ir Egipto bendradarbiavimas atvėrė kelią prasmingesniam dialogui su žmogaus teisėmis susijusiais klausimais. Institucinėmis platformomis, kuriose buvo keičiamasi informacija įvairiais žmogaus teisių klausimais, 2022 m. gruodžio mėn. tapo Politinių klausimų, žmogaus teisių ir demokratijos, tarptautinių ir regioninių klausimų pakomitetis ir 2023 m. gegužės mėn. – Asociacijos komitetas; ES norėtų tai tęsti ir toliau plėtoti. Geresnė žmogaus teisių padėtis Egipte darys teigiamą poveikį ES ir Egipto santykiams;
	(3)	pagal partnerystės prioritetus ES ir Egiptas yra įsipareigoję užtikrinti atskaitomybę, teisinę valstybę, visapusišką pagarbą žmogaus teisėms, pagrindines laisves, demokratijos skatinimą, lyčių lygybę ir lygias galimybes, kaip konstitucines visų savo piliečių teises. Šiais įsipareigojimais prisidedama prie partnerystės plėtojimo pažangos ir Egipto darnaus socialinio ir ekonominio vystymosi, gero valdymo ir socialinio bei ekonominio stabilumo. Aktyvesnis ir konstruktyvus pastarojo meto ES ir Egipto bendradarbiavimas atvėrė kelią prasmingesniam dialogui su žmogaus teisėmis susijusiais klausimais. Institucinėmis platformomis, kuriose buvo keičiamasi informacija įvairiais žmogaus teisių klausimais, 2022 m. gruodžio mėn. tapo Politinių klausimų, žmogaus teisių ir demokratijos, tarptautinių ir regioninių klausimų pakomitetis ir 2023 m. gegužės mėn. – Asociacijos komitetas; ES norėtų tai tęsti ir toliau plėtoti. Būsima stabili geresnė žmogaus teisių padėtis, pavyzdžiui, teisių į saviraiškos, asociacijų ir taikių susirinkimų laisvę gerinimas, mirties bausmės moratoriumo nustatymas, kova su kankinimu ir priverstiniu dingimu bei kalėjimų sąlygų gerinimas, moterų teisių ir pagrindinių laisvių padėties dėl vykdomos aktyvios, nuoseklios ir iniciatyvios politikos šioje srityje gerinimas Egipte darys teigiamą poveikį ES ir Egipto santykiams;



Pakeitimas		4
Pasiūlymas dėl sprendimo
3 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(3a)	Egipto ekonominę ir finansinę padėtį lėmė kelios makroekonominio koregavimo programos, kurios buvo įgyvendintos vadovaujant TVF mainais į kredito priemones (2016–2019 m. – 12 mlrd. JAV dolerių, 2022 m. – 3 mlrd. JAV dolerių, o 2024 m. kovo mėn. suma išaugo iki 8 mlrd. JAV dolerių).



Pakeitimai		5 ir 40

Pasiūlymas dėl sprendimo
5 konstatuojamoji dalis
	

	Komisijos siūlomas tekstas
	Pakeitimas

	(5)	ES pripažįsta itin svarbų Egipto vaidmenį užtikrinant regioninį saugumą ir stabilumą. Terorizmas, organizuotas nusikalstamumas ir konfliktai yra bendra grėsmė mūsų saugumui ir socialinei tautų struktūrai abiejose Viduržemio jūros pusėse. Todėl ES ir Egiptas yra bendrai suinteresuoti stiprinti bendradarbiavimą partnerystės prioritetuose akcentuojamose srityse, visapusiškai laikydamiesi tarptautinės teisės, įskaitant žmogaus teises ir tarptautinę humanitarinę teisę;
	(5)	ES pripažįsta itin svarbų Egipto vaidmenį užtikrinant regioninį saugumą ir stabilumą ir yra labai suinteresuota užkirsti kelią trumpalaikiam ekonominiam nestabilumui šalyje, kuris galėtų turėti platesnio masto pasekmių ir būti naudingas geopolitiniams konkurentams. Terorizmas, organizuotas nusikalstamumas, pavyzdžiui, prekyba žmonėmis, neteisėta migracija, dezinformacija, konfliktai ir religinių bei etninių mažumų persekiojimas yra bendra grėsmė mūsų saugumui ir socialinei tautų struktūrai abiejose Viduržemio jūros pusėse. Energetika taip pat yra vienas iš didžiausių uždavinių, kurie iškyla šalims abiejose Viduržemio jūros pusėse. ES ir Egipto bendradarbiavimas energetikos srityje rytiniame Viduržemio jūros regione galėtų būti ne tik regiono ekonomikos klestėjimo šaltinis, bet ir sustiprintų ES energetinį saugumą, įvairinant energijos tiekimą ir skatinant regioninį bendradarbiavimą. Todėl Rytinės Viduržemio jūros regiono dalies dujų forumas yra teigiamo regioninio bendradarbiavimo platforma. Todėl ES ir Egiptas yra bendrai suinteresuoti stiprinti bendradarbiavimą partnerystės prioritetuose akcentuojamose srityse, visapusiškai laikydamiesi tarptautinės teisės, įskaitant Tarptautinę jūrų teisės konvenciją, žmogaus teises ir tarptautinę humanitarinę teisę, taip pat skatinti bendrus interesus ir atremti bendrus iššūkius;



Pakeitimas		6

Pasiūlymas dėl sprendimo
6 konstatuojamoji dalis
	

	Komisijos siūlomas tekstas
	Pakeitimas

	(6)	primindama tokius geopolitinius iššūkius kaip 2023 m. spalio 7 d. grupuotės „Hamas“ teroristinių išpuolių visame Izraelyje padariniai bei konfliktas Sudane, taip pat Egipto, kaip didžiausios regiono šalies ir stabilumo visuose Artimuosiuose Rytuose ramsčio, strateginę svarbą, Sąjunga imasi kurti strateginę ir visapusišką partnerystę su Egiptu, kaip nurodyta bendroje deklaracijoje;
	(6)	primindama tokius pasaulinius ir regioninius geopolitinius iššūkius kaip humanitarinė krizė Gazoje po 2023 m. spalio 7 d. grupuotės „Hamas“ teroristinių išpuolių visame Izraelyje, auganti įtampa Somalio pusiasalyje ir saugi navigacija Raudonojoje jūroje ir Sueco kanale, migracijos srautas dėl konflikto Sudane ir nestabili padėtis Sirijoje, nestabili padėtis Libijoje, ir atsižvelgdama į Egipto, priimančio didelį skaičių pabėgėlių ir migrantų, atsakomybę, taip pat Egipto, kaip didžiausios regiono šalies ir stabilumo visuose Artimuosiuose Rytuose ramsčio, strateginę svarbą, Sąjunga ėmėsi kurti strateginę ir visapusišką partnerystę su Egiptu, kaip nurodyta bendroje deklaracijoje;



Pakeitimas		7

Pasiūlymas dėl sprendimo
7 konstatuojamoji dalis
	

	Komisijos siūlomas tekstas
	Pakeitimas

	(7)	strateginės ir visapusiškos partnerystės su Egiptu tikslas – ES ir Egipto politinius santykius pakelti į strateginės partnerystės lygį ir sudaryti sąlygas Egiptui atlikti esminį vaidmenį užtikrinant stabilumą regione. Partneryste siekiama padėti remti Egipto makroekonominį atsparumą ir sudaryti tokias sąlygas įgyvendinti plataus užmojo socialines ir ekonomines reformas, kad būtų papildytas ir sustiprintas reformų procesas, numatytas pagal TVF Egiptui skirtą programą. Kaip nurodyta bendroje deklaracijoje, partnerystė apims įvairias politikos priemones, suskirstytas į šešis intervencijos ramsčius, t. y.: politinius santykius; ekonominį stabilumą; investicijas ir prekybą; migraciją; bendradarbiavimą saugumo ir teisėsaugos srityje; demografiją ir žmogiškąjį kapitalą;
	(7)	strateginės ir visapusiškos partnerystės su Egiptu tikslas – ES ir Egipto politinius santykius pakelti į strateginės partnerystės lygį ir sudaryti sąlygas Egiptui atlikti esminį vaidmenį užtikrinant stabilumą regione, Artimuosiuose Rytuose ir Šiaurės Afrikoje. Partneryste siekiama padėti remti Egipto makroekonominį atsparumą ir sudaryti tokias sąlygas įgyvendinti plataus užmojo socialines ir ekonomines reformas, kad būtų papildytas ir sustiprintas reformų procesas, numatytas pagal TVF Egiptui skirtą programą. Kaip nurodyta bendroje deklaracijoje, partnerystė apims įvairias politikos priemones, suskirstytas į šešis intervencijos ramsčius, t. y.: politinius santykius; ekonominį stabilumą; investicijas ir prekybą; neteisėtą migraciją ir judumą gerbiant žmogaus teises; bendradarbiavimą saugumo ir teisėsaugos srityje; demografiją ir žmogiškąjį kapitalą. Tokia strateginė ir visapusiška partnerystė turėtų būti plėtojama atsižvelgiant į Sąjungos ir valstybių narių lygmens iniciatyvas, pavyzdžiui, strategiją „Global Gateway“ ir Mattei planą Afrikai;



Pakeitimas		8

Pasiūlymas dėl sprendimo
8 konstatuojamoji dalis
	

	Komisijos siūlomas tekstas
	Pakeitimas

	(8)	partnerystė bus grindžiama 7,4 mlrd. EUR finansiniu paketu, kurį sudarys trumpalaikė ir ilgalaikė parama būtinai makrofiskalinių ir socialinių bei ekonominių reformų darbotvarkei, taip pat didesnės sumos investicijoms Egipte remti ir tikslinė parama įvairiems strateginiams prioritetams įgyvendinti. Dalis paramos paketo – iki 5 mlrd. EUR vertės ES MFP paskolų paketas, kurį sudaro dvi MFP operacijos – viena trumpalaikė (iki 1 mlrd. EUR) ir viena įprasta, vidutinės trukmės (iki 4 mlrd. EUR), tokios finansinės priemonės kaip garantijos ir derinimo priemonės, kuriomis siekiama mobilizuoti viešąsias ir privačiąsias investicijas, kad būtų pritraukta didelių naujų investicijų. Visa tai papildys programos, kuriomis bus remiami konkretūs strateginės ir visapusiškos partnerystės prioritetai, įgyvendinant atskirus projektus ir teikiant techninę pagalbą pagal Kaimynystės, vystomojo ir tarptautinio bendradarbiavimo priemonę2;
	(8)	partnerystė grindžiama 7,4 mlrd. EUR finansiniu paketu, kurį sudarys trumpalaikė ir ilgalaikė parama būtinai makrofiskalinių ir socialinių bei ekonominių reformų darbotvarkei, taip pat didesnės sumos investicijoms Egipte remti ir tikslinė parama įvairiems strateginiams prioritetams įgyvendinti, visų pirma neteisėtos migracijos ir atsinaujinančiųjų išteklių energijos srityse. Dalis paramos paketo – iki 5 mlrd. EUR vertės ES MFP lengvatinių paskolų paketas, kurį sudaro dvi MFP operacijos – viena trumpalaikė (iki 1 mlrd. EUR) ir viena įprasta, vidutinės trukmės (iki 4 mlrd. EUR), tokios finansinės priemonės kaip garantijos ir derinimo priemonės, kuriomis siekiama mobilizuoti viešąsias ir privačiąsias investicijas, kurios būtų naudingos daugumai egiptiečių, kad būtų pritraukta didelių naujų investicijų. Visa tai papildys programos, kuriomis bus remiami konkretūs strateginės ir visapusiškos partnerystės prioritetai, įgyvendinant atskirus projektus ir teikiant techninę pagalbą pagal Kaimynystės, vystomojo ir tarptautinio bendradarbiavimo priemonę2;

	__________________
	__________________

	2 Sukurtą 2021 m. birželio 9 d. Europos Parlamento ir Tarybos reglamentu (ES) 2021/947, kuriuo nustatoma Kaimynystės, vystomojo ir tarptautinio bendradarbiavimo priemonė „Globali Europa“, iš dalies keičiamas ir panaikinamas Sprendimas Nr. 466/2014/ES ir panaikinamas Reglamentas (ES) 2017/1601 ir Tarybos reglamentas (EB, Euratomas) Nr. 480/2009 (OL L 209, 2021 6 14, p. 1).
	2 Sukurtą 2021 m. birželio 9 d. Europos Parlamento ir Tarybos reglamentu (ES) 2021/947, kuriuo nustatoma Kaimynystės, vystomojo ir tarptautinio bendradarbiavimo priemonė „Globali Europa“, iš dalies keičiamas ir panaikinamas Sprendimas Nr. 466/2014/ES ir panaikinamas Reglamentas (ES) 2017/1601 ir Tarybos reglamentas (EB, Euratomas) Nr. 480/2009 (OL L 209, 2021 6 14, p. 1).



Pakeitimas		9

Pasiūlymas dėl sprendimo
9 konstatuojamoji dalis
	

	Komisijos siūlomas tekstas
	Pakeitimas

	(9)	susidūrus su dideliais iššūkiais, Egipto makrofiskalinė padėtis pastaraisiais mėnesiais labai pablogėjo, nes sustiprėjo išorės spaudimas, toliau didėjo valstybės skola ir išlieka rizika, kad ekonominė perspektyva gerokai pablogės. Dėl Rusijos karo prieš Ukrainą ir grupuotės „Hamas“ teroristinių išpuolių prieš Izraelį padarinių užsitęsė kapitalo išvežimas ir sumažėjo pajamų užsienio valiuta, visų pirma dėl smarkiai sumažėjusių pajamų iš turizmo ir Sueco kanalo pajamų. Tai ypač problematiška esant sudėtingai Egipto fiskalinei būklei, kuriai būdingas nuolatinis fiskalinis deficitas ir didelis bei augantis skolos ir BVP santykis;
	(9)	susidūrus su dideliais iššūkiais, Egipto makrofiskalinė padėtis pastaraisiais mėnesiais labai pablogėjo, nes sustiprėjo išorės spaudimas, toliau didėjo valstybės skola ir išlieka rizika, kad ekonominė perspektyva gerokai pablogės. Dėl Rusijos karo prieš Ukrainą ir geopolitinės įtampos bei konfliktų Artimuosiuose Rytuose padarinių užsitęsė kapitalo išvežimas ir sumažėjo pajamų užsienio valiuta, visų pirma dėl smarkiai sumažėjusių pajamų iš turizmo, Sueco kanalo pajamų, pajamų iš dujų gavybos ir dėl užsienio investuotojų pasitikėjimo praradimo. Tai ypač problematiška esant sudėtingai Egipto fiskalinei būklei, kuriai būdingas nuolatinis fiskalinis deficitas ir didelis bei augantis skolos ir BVP santykis. Nepaisant šių sudėtingų išorės aplinkybių, 2024 m. Egiptas sugebėjo įgyvendinti reformas, pavyzdžiui, suvienodino valiutų kursus ir padarė pažangą griežtindamas pinigų politiką, kad padėtų išsaugoti makroekonominį stabilumą;



Pakeitimas		10
Pasiūlymas dėl sprendimo
12 konstatuojamoji dalis
	

	Komisijos siūlomas tekstas
	Pakeitimas

	(12)	2024 m. pradžioje Egiptas atnaujino bendradarbiavimą su TVF ir 2024 m. kovo 6 d. pasiekė tarnybų lygmens susitarimą dėl peržiūrėtos išplėstinės fondo priemonės programos, padidintos iki 8 mlrd. USD. Tikimasi, kad naujoji programa bus priimta 2024 m. kovo mėn. TVF vykdomosios valdybos sprendimu ir ja siekiama spręsti tokius klausimus: 1) patikimo valiutos kurso lankstumo, 2) tvaraus pinigų politikos griežtinimo, 3) fiskalinio konsolidavimo siekiant išsaugoti skolos tvarumą, 4) infrastruktūros išlaidų ribojimo naujos sistemos, 5) tinkamo socialinių išlaidų, skirtų pažeidžiamoms grupėms apsaugoti, lygio užtikrinimo ir 6) valstybės nuosavybės politikos ir reformų, skirtų vienodoms sąlygoms sudaryti, įgyvendinimo. Kartu su tarybų lygmens susitarimo pasirašymu Egiptas, atsižvelgdamas į TVF programos prioritetus, taip pat įtvirtino valiutos kurso lankstumą ir net 600 bazinių punktų padidino centrinio banko pagrindinę pinigų politikos palūkanų normą;
	(12)	2024 m. pradžioje Egiptas atnaujino bendradarbiavimą su TVF ir 2024 m. kovo 6 d. pasiekė tarnybų lygmens susitarimą dėl peržiūrėtos išplėstinės fondo priemonės programos, padidintos iki 8 mlrd. USD. 2024 m. gruodžio mėn. baigtos ekspertų lygmens derybos dėl ketvirtosios Egipto ekonomikos reformų programos peržiūros. Naująja programa siekiama spręsti tokius klausimus: 1) patikimo valiutos kurso lankstumo, 2) tvaraus pinigų politikos griežtinimo, 3) fiskalinio konsolidavimo siekiant išsaugoti skolos tvarumą, 4) infrastruktūros išlaidų ribojimo naujos sistemos, 5) tinkamo socialinių išlaidų, skirtų pažeidžiamoms grupėms apsaugoti nuo pragyvenimo išlaidų ir energijos kainų augimo, lygio užtikrinimo ir 6) valstybės nuosavybės politikos ir reformų, skirtų vienodoms sąlygoms sudaryti skatinant privataus sektoriaus plėtrą ekonomikoje, įgyvendinimo. Kartu su tarybų lygmens susitarimo pasirašymu Egiptas, atsižvelgdamas į TVF programos prioritetus, taip pat įtvirtino valiutos kurso lankstumą ir net 600 bazinių punktų padidino centrinio banko pagrindinę pinigų politikos palūkanų normą;



Pakeitimas		11
Pasiūlymas dėl sprendimo
16 konstatuojamoji dalis
	

	Komisijos siūlomas tekstas
	Pakeitimas

	(16)	kadangi nepaisant TVF ir kitų daugiašalių įstaigų teikiamų lėšų tebėra likęs didelis Egipto mokėjimų balanso išorės finansavimo deficitas, Sąjungos makrofinansinė parama, kuri būtų teikiama šaliai, šiomis išskirtinėmis aplinkybėmis yra laikoma tinkamu atsaku į šalies prašymą padėti stabilizuoti ekonomiką, kartu įgyvendinant TVF programą. Sąjungos makrofinansinės paramos paketas, įskaitant iki 4 mlrd. EUR vertės makrofinansinę paramą pagal šį pasiūlymą, padėtų Egiptui stabilizuoti ekonomiką ir vykdyti struktūrinių reformų darbotvarkę, papildydama išteklius, gaunamus pagal finansinį susitarimą su TVF;
	(16)	kadangi nepaisant TVF ir kitų daugiašalių įstaigų bei regioninių partnerių teikiamų lėšų tebėra likęs didelis Egipto mokėjimų balanso išorės finansavimo deficitas, Sąjungos makrofinansinė parama, kuri būtų teikiama šaliai, šiomis išskirtinėmis aplinkybėmis yra laikoma tinkamu atsaku į šalies prašymą padėti stabilizuoti ekonomiką, kartu įgyvendinant TVF programą. Sąjungos makrofinansinės paramos paketas, įskaitant iki 4 mlrd. EUR vertės makrofinansinę paramą pagal šį pasiūlymą, padėtų Egiptui stabilizuoti ekonomiką ir vykdyti struktūrinių reformų darbotvarkę, papildydama išteklius, gaunamus pagal finansinį susitarimą su TVF;



Pakeitimas		12

Pasiūlymas dėl sprendimo
19 konstatuojamoji dalis
	

	Komisijos siūlomas tekstas
	Pakeitimas

	(19)	Komisija turėtų užtikrinti, kad Sąjungos makrofinansinė parama teisiškai ir iš esmės atitiktų pagrindinius įvairių išorės veiksmų sričių principus, tikslus bei priemones ir kitą susijusią Sąjungos politiką;
	(19)	Komisija turėtų užtikrinti, kad Sąjungos makrofinansinė parama teisiškai ir iš esmės atitiktų pagrindinius įvairių išorės veiksmų sričių principus, tikslus bei priemones ir kitą susijusią Sąjungos politiką, be kita ko, susijusią su demokratija, žmogaus teisėmis ir teisine valstybe, pagal ES ir Egipto asociacijos susitarimo 2 straipsnį;



Pakeitimas		13

Pasiūlymas dėl sprendimo
22 konstatuojamoji dalis
	

	Komisijos siūlomas tekstas
	Pakeitimas

	(22)	išankstinė Sąjungos makrofinansinės paramos Egiptui sąlyga turėtų būti ta, kad šalis ir toliau imsis konkrečių ir patikimų veiksmų, kad būtų paisoma veiksmingų demokratinių mechanizmų, įskaitant daugiapartinę parlamentinę sistemą, ir teisinės valstybės principo, ir užtikrins pagarbą žmogaus teisėms. Be to, konkretūs Sąjungos makrofinansinės paramos tikslai turėtų būti didinti Egipto viešųjų finansų valdymo sistemų veiksmingumą, skaidrumą ir atskaitomybę ir finansų sektoriaus valdymą ir priežiūrą ir skatinti vykdyti struktūrines reformas, skirtas tvariam ir integraciniam augimui, deramo darbo vietų kūrimui ir fiskaliniam konsolidavimui remti. Komisijos tarnybos ir Europos išorės veiksmų tarnyba turėtų nuolat stebėti, kaip vykdoma išankstinė sąlyga ir kaip siekiama konkrečių tikslų;
	(22)	makrofinansinė pagalba turėtų išlikti ekonomine priemone. Tačiau išankstinė Sąjungos makrofinansinės paramos Egiptui sąlyga turėtų būti ta, kad šalis ir toliau imsis konkrečių, patikimų ir apčiuopiamų veiksmų, kad būtų paisoma veiksmingų demokratinių mechanizmų, įskaitant daugiapartinę parlamentinę sistemą, jie būtų stiprinami ir kad būtų paisoma teisinės valstybės principo ir būtų užtikrinama pagarba žmogaus teisėms. Be to, konkretūs Sąjungos makrofinansinės paramos tikslai turėtų būti didinti Egipto viešųjų finansų valdymo sistemų veiksmingumą, skaidrumą ir atskaitomybę ir finansų sektoriaus valdymą ir priežiūrą ir skatinti vykdyti struktūrines reformas, skirtas tvariam ir integraciniam augimui, deramo darbo vietų kūrimui ir fiskaliniam konsolidavimui remti. Komisijos tarnybos ir Europos išorės veiksmų tarnyba turėtų nuolat stebėti, kaip vykdoma išankstinė sąlyga ir kaip siekiama konkrečių tikslų;



Pakeitimas		14
Pasiūlymas dėl sprendimo
23 konstatuojamoji dalis
	

	Komisijos siūlomas tekstas
	Pakeitimas

	(23)	siekdamas užtikrinti, kad su Sąjungos makrofinansine parama susiję finansiniai jos interesai būtų apsaugoti veiksmingai, Egiptas turėtų imtis tinkamų priemonių, susijusių su sukčiavimo, korupcijos ir kitų su šia parama siejamų pažeidimų prevencija ir kova su jais. Be to, į paskolos susitarimą, kurį turi sudaryti Komisija ir Egipto valdžios institucijos, turėtų būti įtrauktos nuostatos, kuriomis Europos kovos su sukčiavimu tarnybai (OLAF) suteikiami įgaliojimai atlikti tyrimus, įskaitant patikrinimus ir inspektavimus vietoje, pagal Europos Parlamento ir Tarybos reglamento (ES, Euratomas) Nr. 883/20133 ir Tarybos reglamento (Euratomas, EB) Nr. 2185/964 nuostatas ir procedūras, Komisijai ir Audito Rūmams – atlikti auditą, o Europos prokuratūrai – pasinaudoti savo kompetencija Sąjungos makrofinansinės paramos teikimo atžvilgiu tiek jos teikimo laikotarpiu, tiek jam pasibaigus;
	(23)	labai svarbu pabrėžti, kad Egiptas turi atitikti būtinas išankstines ekonomines paramos skyrimo sąlygas. Jis įrodė savo mokumą ir finansinį stabilumą, o Komisija juos patikrino. Tačiau, siekdamas užtikrinti, kad su Sąjungos makrofinansine parama susiję finansiniai jos interesai būtų apsaugoti veiksmingai, Egiptas turėtų imtis tinkamų priemonių, susijusių su sukčiavimo, korupcijos ir kitų su šia parama siejamų pažeidimų prevencija ir kova su jais. Be to, į paskolos susitarimą, kurį turi sudaryti Komisija ir Egipto valdžios institucijos, turėtų būti įtrauktos nuostatos, kuriomis Europos kovos su sukčiavimu tarnybai (OLAF) suteikiami įgaliojimai atlikti tyrimus, įskaitant patikrinimus ir inspektavimus vietoje, pagal Europos Parlamento ir Tarybos reglamento (ES, Euratomas) Nr. 883/20133 ir Tarybos reglamento (Euratomas, EB) Nr. 2185/964 nuostatas ir procedūras, Komisijai ir Audito Rūmams – atlikti auditą, o Europos prokuratūrai – pasinaudoti savo kompetencija Sąjungos makrofinansinės paramos teikimo atžvilgiu tiek jos teikimo laikotarpiu, tiek jam pasibaigus;

	__________________
	__________________

	3 2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).
	3 2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).

	4 1996 m. lapkričio 11 d. Tarybos reglamentas (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (OL L 292, 1996 11 15, p. 2).
	4 1996 m. lapkričio 11 d. Tarybos reglamentas (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (OL L 292, 1996 11 15, p. 2).



Pakeitimas		15

Pasiūlymas dėl sprendimo
26 konstatuojamoji dalis
	

	Komisijos siūlomas tekstas
	Pakeitimas

	(26)	Sąjungos makrofinansinę paramą turėtų administruoti Komisija. Siekdama užtikrinti, kad Europos Parlamentas ir Taryba galėtų stebėti, kaip įgyvendinamas šis sprendimas, Komisija turėtų juos reguliariai informuoti apie su parama susijusius pokyčius ir pateikti jiems atitinkamus dokumentus;
	(26)	Sąjungos makrofinansinę paramą turėtų administruoti Komisija. Siekdama užtikrinti, kad Europos Parlamentas ir Taryba galėtų stebėti, kaip įgyvendinamas šis sprendimas, Komisija turėtų juos reguliariai informuoti pateikdama metinę ataskaitą dėl su parama susijusių pokyčių ir dėl veiksmingų demokratinių mechanizmų paisymo, kaip numatyta pagal šiame sprendime nurodytas išankstines sąlygas, ir pateikti jiems atitinkamus dokumentus;



Pakeitimai		16 ir 42

Pasiūlymas dėl sprendimo
28 konstatuojamoji dalis
	

	Komisijos siūlomas tekstas
	Pakeitimas

	(28)	Sąjungos makrofinansinė parama turėtų būti teikiama atsižvelgiant į ekonominės politikos sąlygas, kurios turi būti nustatytos susitarimo memorandume. Siekiant užtikrinti vienodas įgyvendinimo sąlygas ir veiksmingumą, Komisijai turėtų būti suteikti įgaliojimai dėl tokių sąlygų derėtis su Egipto valdžios institucijomis, prižiūrint valstybių narių atstovų komitetui pagal Reglamentą (ES) Nr. 182/2011. Pagal tą reglamentą patariamoji procedūra paprastai turėtų būti taikoma visais atvejais, išskyrus tuos, kurie numatyti tame reglamente. Atsižvelgiant į galimą didelį paramos, kurios suma didesnė nei 90 mln. EUR, poveikį tikslinga, kad tą ribą viršijančioms operacijoms būtų taikoma nagrinėjimo procedūra. Atsižvelgiant į Sąjungos makrofinansinės paramos Egiptui sumą, nagrinėjimo procedūra turėtų būti taikoma priimant susitarimo memorandumą, taip pat mažinant paramą ir laikinai sustabdant ar nutraukiant jos teikimą,
	(28)	Sąjungos makrofinansinė parama turėtų būti teikiama atsižvelgiant į tvarias ekonominės politikos reformas ir demokratijos, teisinės valstybės bei žmogaus teisių sąlygas, kurios turi būti nustatytos susitarimo memorandume. Siekiant užtikrinti vienodas įgyvendinimo sąlygas ir veiksmingumą, Komisijai turėtų būti suteikti įgaliojimai dėl tokių sąlygų derėtis su Egipto valdžios institucijomis, prižiūrint valstybių narių atstovų komitetui pagal Reglamentą (ES) Nr. 182/2011. Pagal tą reglamentą patariamoji procedūra paprastai turėtų būti taikoma visais atvejais, išskyrus tuos, kurie numatyti tame reglamente. Atsižvelgiant į galimą didelį paramos, kurios suma didesnė nei 90 mln. EUR, poveikį tikslinga, kad tą ribą viršijančioms operacijoms būtų taikoma nagrinėjimo procedūra. Atsižvelgiant į Sąjungos makrofinansinės paramos Egiptui sumą, nagrinėjimo procedūra turėtų būti taikoma priimant susitarimo memorandumą, taip pat mažinant paramą ir laikinai sustabdant ar nutraukiant jos teikimą,



Pakeitimas		17

Pasiūlymas dėl sprendimo
1 straipsnio 1 dalis
	

	Komisijos siūlomas tekstas
	Pakeitimas

	1.	Sąjunga suteikia Egiptui 4 mlrd. EUR sumos neviršijančią makrofinansinę paramą (toliau – Sąjungos makrofinansinė parama), siekdama padėti Egiptui stabilizuoti ekonomiką ir vykdyti esminių reformų darbotvarkę. Sąjungos makrofinansinė parama suteikiama Europos Parlamentui ir Tarybai patvirtinus atitinkamų metų Sąjungos biudžetą. Šia parama prisidedama prie TVF programoje nurodytų Egipto mokėjimų balanso poreikių tenkinimo.
	1.	Sąjunga suteikia Egiptui 4 mlrd. EUR sumos neviršijančią makrofinansinę paramą lengvatinėmis paskolomis (toliau – Sąjungos makrofinansinė parama), siekdama padėti Egiptui stabilizuoti socialinę padėtį ir ekonomiką ir vykdyti esminių struktūrinių reformų darbotvarkę, taip pat padėti jam vykdyti pareigą mažinti neteisėtos migracijos poveikį ir valdyti migracijos srautus. Sąjungos makrofinansinė parama suteikiama Europos Parlamentui ir Tarybai patvirtinus atitinkamų metų Sąjungos biudžetą. Šia parama prisidedama prie TVF programoje nurodytų Egipto mokėjimų balanso poreikių tenkinimo.


Pakeitimas		44
Pasiūlymas dėl sprendimo
1 straipsnio 3 dalies 2 a pastraipa (nauja)
	

	Komisijos siūlomas tekstas
	Pakeitimas

	
	Skaidrus pagal šią makrofinansinę paramą skirtų lėšų valdymas yra labai svarbus siekiant užtikrinti, kad ištekliai būtų naudojami išmintingai, laikantis nustatytų tikslų. Sąjunga užtikrina, kad būtų nustatyti veiksmingi ir nepriklausomi kontrolės bei audito mechanizmai, kad būtų užkirstas kelias bet kokiam lėšų pasisavinimui.



Pakeitimas		18
Pasiūlymas dėl sprendimo
1 straipsnio 3 a dalis (nauja)
	

	Komisijos siūlomas tekstas
	Pakeitimas

	
	3a.	Makrofinansine parama galėtų būti kuo labiau prisidedama prie Sąjungos ekonomikos augimo ir ekonominio atsparumo.



Pakeitimas		19

Pasiūlymas dėl sprendimo
2 straipsnio 1 dalis
	

	Komisijos siūlomas tekstas
	Pakeitimas

	1.	Sąjungos makrofinansinė parama teikiama su išankstine sąlyga, kad Egiptas ir toliau imsis konkrečių ir patikimų veiksmų, kad būtų paisoma veiksmingų demokratinių mechanizmų, įskaitant daugiapartinę parlamentinę sistemą, ir teisinės valstybės principo, ir užtikrins pagarbą žmogaus teisėms.
	1.	Sąjungos makrofinansinė parama teikiama su išankstine sąlyga, kad Egiptas ir toliau imsis konkrečių ir patikimų veiksmų, kad būtų paisoma veiksmingų demokratinių mechanizmų, įskaitant daugiapartinę parlamentinę sistemą, jie būtų stiprinami ir kad būtų paisoma teisinės valstybės principo, taip pat toliau dės pastangas, kad būtų užtikrinta pagarba žmogaus teisėms.



Pakeitimas		20

Pasiūlymas dėl sprendimo
2 straipsnio 2 dalis
	

	Komisijos siūlomas tekstas
	Pakeitimas

	2.	Komisijos tarnybos ir Europos išorės veiksmų tarnyba stebi, kaip šios išankstinės sąlygos laikomasi visu Sąjungos makrofinansinės paramos teikimo laikotarpiu.
	2.	Komisijos tarnybos ir Europos išorės veiksmų tarnyba stebi, kaip šios išankstinės sąlygos laikomasi visu Sąjungos makrofinansinės paramos teikimo laikotarpiu, ir reguliariai raštu praneša Europos Parlamentui ir Tarybai apie tai, kaip įgyvendinama susitarimo memorandume nustatyta ekonominė politika ir kaip laikomasi jame nustatytų finansinių sąlygų.



Pakeitimas		21
Pasiūlymas dėl sprendimo
3 straipsnio 1 dalis
	

	Komisijos siūlomas tekstas
	Pakeitimas

	1.	Laikydamasi 7 straipsnio 2 dalyje nurodytos nagrinėjimo procedūros Komisija susitaria su Egipto valdžios institucijomis dėl norint gauti Sąjungos makrofinansinę paramą vykdytinų aiškiai apibrėžtų ekonominės politikos ir finansinių sąlygų, kuriose daugiausia dėmesio skiriama struktūrinėms reformoms ir patikimiems viešiesiems finansams ir kurios turi būti nustatytos susitarimo memorandume (toliau – susitarimo memorandumas), į kurį įtraukiamas tų reformų įvykdymo tvarkaraštis. Susitarimo memorandume nustatytos ekonominės politikos ir finansinės sąlygos derinamos su 1 straipsnio 3 dalyje nurodytais susitarimais ar susitarimų memorandumais, įskaitant makroekonominio koregavimo ir struktūrinių reformų programas, kurias TVF remiant įgyvendina Egiptas.
	1.	Laikydamasi 7 straipsnio 2 dalyje nurodytos nagrinėjimo procedūros Komisija susitaria su Egipto valdžios institucijomis dėl norint gauti Sąjungos makrofinansinę paramą vykdytinų aiškiai apibrėžtų ekonominės politikos ir finansinių sąlygų, kuriose daugiausia dėmesio skiriama struktūrinėms reformoms, pavyzdžiui, naujajai baudžiamojo proceso reformai, ir patikimiems viešiesiems finansams ir kurios turi būti nustatytos susitarimo memorandume (toliau – susitarimo memorandumas), į kurį įtraukiamas tų reformų įvykdymo tvarkaraštis. Susitarimo memorandume nustatytos ekonominės politikos ir finansinės sąlygos derinamos su 1 straipsnio 3 dalyje nurodytais susitarimais ar susitarimų memorandumais, įskaitant makroekonominio koregavimo ir struktūrinių reformų programas, kurias TVF remiant įgyvendina Egiptas.



Pakeitimas		22
Pasiūlymas dėl sprendimo
3 straipsnio 2 dalis
	

	Komisijos siūlomas tekstas
	Pakeitimas

	2.	1 dalyje nurodytomis sąlygomis visų pirma siekiama didinti Egipto viešųjų finansų valdymo sistemų veiksmingumą, skaidrumą ir atskaitomybę, be kita ko, naudojant Sąjungos makrofinansinę paramą. Rengiant politikos priemones deramai atsižvelgiama ir į pažangą, daromą abiem pusėms atveriant rinką, plėtojant taisyklėmis grindžiamą bei sąžiningą prekybą ir įgyvendinant kitus Sąjungos išorės politikos prioritetus. Komisija reguliariai stebi pažangą, daromą siekiant tų tikslų.
	2.	1 dalyje nurodytomis ekonominės politikos ir finansinėmis sąlygomis visų pirma siekiama didinti Egipto viešųjų finansų valdymo sistemų veiksmingumą, skaidrumą ir atskaitomybę, be kita ko, naudojant Sąjungos makrofinansinę paramą. Rengiant politikos priemones deramai atsižvelgiama ir į pažangą, daromą abiem pusėms, įskaitant MVĮ, atveriant rinką, plėtojant taisyklėmis grindžiamą bei sąžiningą prekybą, darnų vystymąsi, gerą valdymą ir įgyvendinant kitus Sąjungos išorės politikos prioritetus. Komisija reguliariai stebi pažangą, daromą siekiant tų tikslų.


Pakeitimas		49
Pasiūlymas dėl sprendimo
4 straipsnio 3 dalies 1 pastraipos c punktas
	

	Komisijos siūlomas tekstas
	Pakeitimas

	c)	sėkmingas susitarimo memorandume sutartų ekonominės politikos sąlygų ir finansinių sąlygų vykdymas.
	c)	sėkmingas susitarimo memorandume sutartų ekonominės politikos sąlygų, finansinių sąlygų ir demokratijos, teisinės valstybės principo bei žmogaus teisių sąlygų vykdymas.



Pakeitimas		23
Pasiūlymas dėl sprendimo
4 straipsnio 4 dalis
	

	Komisijos siūlomas tekstas
	Pakeitimas

	4.	Jei 3 dalyje nurodytos sąlygos neįvykdomos, Komisija laikinai sustabdo arba nutraukia Sąjungos makrofinansinės paramos išmokėjimą. Tokiais atvejais Komisija informuoja Europos Parlamentą ir Tarybą apie laikino sustabdymo ar nutraukimo priežastis.
	4.	Jei 3 dalyje nurodytos sąlygos neįvykdomos, Komisija laikinai sustabdo arba nutraukia Sąjungos makrofinansinės paramos išmokėjimą. Tokiais atvejais Komisija nedelsdama informuoja Europos Parlamentą ir Tarybą apie laikino sustabdymo ar nutraukimo priežastis.



Pakeitimas		24
Pasiūlymas dėl sprendimo
5 straipsnio 1 dalis
	

	Komisijos siūlomas tekstas
	Pakeitimas

	1.	Siekiant finansuoti pagal makrofinansinės paramos priemonę teikiamą paramą paskolų forma, pagal Reglamento (ES, Euratomas) 2018/1046 220a straipsnį Komisijai suteikiami įgaliojimai Sąjungos vardu skolintis reikiamų lėšų kapitalo rinkose arba iš finansų įstaigų.
	1.	Siekiant finansuoti pagal makrofinansinės paramos priemonę teikiamą paramą paskolų forma, pagal Reglamento (ES, Euratomas) 2024/2509 223 straipsnį Komisijai suteikiami įgaliojimai Sąjungos vardu skolintis reikiamų lėšų kapitalo rinkose arba iš finansų įstaigų.



Pakeitimas		25
Pasiūlymas dėl sprendimo
5 straipsnio 2 dalis
	

	Komisijos siūlomas tekstas
	Pakeitimas

	[bookmark: _GoBack]2.	Komisija sudaro paskolos susitarimą su Egiptu dėl 1 straipsnyje nurodytos sumos. Išsamios pagal makrofinansinės paramos priemonę teikiamos paramos paskolų forma sąlygos nustatomos paskolos susitarime, kurį pagal Finansinio reglamento 220 straipsnį turi sudaryti Komisija ir Egipto valdžios institucijos. Paskolos susitarime nustatomas pagal makrofinansinės paramos priemonę teikiamos paramos paskolų forma teikimo laikotarpis ir išsamios sąlygos, be kita ko, susijusios su vidaus kontrolės sistemomis. Paskolos teikiamos tokiomis sąlygomis, kad Egiptas galėtų grąžinti paskolą per ilgą laikotarpį, įskaitant galimą lengvatinį laikotarpį. Ilgiausia paskolų trukmė – 35 metai. Komisija Europos Parlamentą ir Tarybą informuoja apie 3 dalyje nurodytų operacijų pokyčius.
	2.	Komisija sudaro paskolos susitarimą su Egiptu dėl 1 straipsnyje nurodytos sumos. Išsamios pagal makrofinansinės paramos priemonę teikiamos paramos paskolų forma sąlygos nustatomos paskolos susitarime, kurį pagal Finansinio reglamento 223 straipsnį turi sudaryti Komisija ir Egipto valdžios institucijos. Paskolos susitarime nustatomas pagal makrofinansinės paramos priemonę teikiamos paramos paskolų forma teikimo laikotarpis ir išsamios sąlygos, be kita ko, susijusios su vidaus kontrolės sistemomis. Egiptas grąžina paskolą, kuri suteikiama tokiomis sąlygomis, kad ją būtų galima grąžinti per ilgą laikotarpį, įskaitant, pateikus oficialų pranešimą Europos Parlamentui ir Tarybai, galimą lengvatinį laikotarpį. Ilgiausia paskolų trukmė – 35 metai. Komisija Europos Parlamentą ir Tarybą informuoja apie 3 dalyje nurodytų operacijų pokyčius.



Pakeitimas		26
Pasiūlymas dėl sprendimo
6 straipsnio 1 dalis
	

	Komisijos siūlomas tekstas
	Pakeitimas

	1.	Sąjungos makrofinansinė parama įgyvendinama laikantis Europos Parlamento ir Tarybos reglamento (ES, Euratomas) 2018/10467.
	1.	Sąjungos makrofinansinė parama įgyvendinama laikantis Europos Parlamento ir Tarybos reglamento (ES, Euratomas) 2024/25097.

	_________________
	_________________

	7 2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių ir kuriuo panaikinamas Reglamentas (EB, Euratomas) Nr. 966/2012 (OL L 193, 2018 7 30, p. 1).
	7 2024 m. rugsėjo 23 d. Europos Parlamento ir Tarybos reglamentas (ES, Euratomas) 2024/2509 dėl Sąjungos bendrajam biudžetui taikomų finansinių taisyklių (OL L, 2024/2509, 2024 9 26, ELI: http://data.europa.eu/eli/reg/2024/2509/oj).



Pakeitimas		27
Pasiūlymas dėl sprendimo
8 straipsnio 1 dalies b punktas
	

	Komisijos siūlomas tekstas
	Pakeitimas

	b)	įvertinama Egipto ekonominė padėtis ir perspektyvos, taip pat pažanga, padaryta įgyvendinant 3 straipsnio 1 dalyje nurodytas politikos priemones;
	b)	įvertinama Egipto ekonominė padėtis ir perspektyvos, taip pat pažanga, padaryta įgyvendinant 2 straipsnyje ir 3 straipsnio 1 dalyje nurodytas politikos priemones;

	c)	nurodomas susitarimo memorandume nustatytų ekonominės politikos reformų priemonių, Egipto einamųjų ekonominių ir fiskalinių rezultatų ir Komisijos sprendimų išmokėti Sąjungos makrofinansinės paramos dalis ryšys.
	c)	nurodomas susitarimo memorandume nustatytų Egipto ekonominės politikos reformų, jo fiskalinių rezultatų ir Sąjungos makrofinansinės paramos mokėjimo ryšys, sykiu nurodant veiksmus, kurių imtasi siekiant demokratinių mechanizmų, teisinės valstybės ir žmogaus teisių užtikrinimo.

